रियलमी ब्रांड 360-डिग्री कस्टमर सेवा प्रणाली की पेशकश कर लोकप्रियता बढ़ाने में कामयाब रहा है। ब्रांड नई ‘काॅलमी’ सर्विस की पेशकश करेगा जिसके जरिये सर्विस स्टाफ मरम्मत के लिए फोन कलेक्ट करने के लिए आपके दरवाजे या पसंदीदा लोकेशन पर पहुंचेगा। ग्राहक मुफ्त में पंजीकृत सेवा केंद्रों तक फोन को कूरियर के जरिये भी भेज सकते हैं। इस बीच, रियलमी ग्राहकों को एक घंटे के अंदर 90 प्रतिशत मामलों के समाधान की गारंटी के साथ पूरे भारत में लगभग 500 ओप्पो सेवा केंद्रों तक भी पहुंच हासिल होगी।